**PRATĘSKITE VASARĄ PIETŲ ITALIJOJE!**

**NEAPOLIS** - PICOS GIMTINĖ IR PRAKARTĖLIŲ SOSTINĖ!

**ISKIJOS SALA** - ROJUS POILSIAUTOJAMS, GAMTOS MYLĖTOJAMS BEI MĖGĖJAMS AKTYVIAI LEISTI LAIKĄ!

**ISKIJOS TERMINIAI ŠALTINIAI** - ATGAIVA KŪNUI IR SIELAI!

**2023 m. spalio 10-17 d.**

(8 dienos, 7 nakvynės)

**Kelionės kaina - 1100 Eur/asm.**

**Avansas - 550 Eur/asm.**

**1 diena.** Vakare tiesioginis skrydis 18:05 Kaunas Neapolis 19:45. Pervežimas į viešbutį Neapolyje. Nakvynė.

**2 diena.** Pusryčiai, 2 val. trukmės ekskursija po Neapolį. Po ekskursijos galėsite paragauti itališko vyno ir Neapolio picos, nes Neapolis yra picų gimtinė (vynas ir pica į kelionės kainą neįskaičiuota). Pervežimas į keltų uostą. Plaukimas keltu Neapolis - Iskija. Pervežimas į viešbutį. Vakarienė.

**3-7 diena.** Poilsis ir pažintinės pramogos Iskijoje! Penkios nakvynės su pusryčiais ir vakarienėmis viešbutyje su terminiais baseinais.

Iskija – didžiausia Neapolio įlankos sala, todėl veiklos čia pakaks visiems. Ji yra tokia graži, kad joje buvo kuriama daug Holivudo filmų su garsiais aktoriais: Romy Schneider, Liz Taylor ir kitais. Tačiau labiausiai sala išgarsėjo unikaliais gydomaisiais vulkaninės kilmės terminiais šaltiniais, kurie trykšta visoje saloje. Salos terminis vanduo ir oras yra gydomasis kūnui ir sielai.

Visiems, kas pageidaus, už papildomą mokestį bus organizuojamos dvi ekskursijos su vietos gide (rusų k.):

1. pusės dienos **pažintis su Iskijos sala**\*\* užsakytu autobusu (**20 eur**);

2. visos dienos išvyka laivu ir užsakytu autobusu į **Kaprio salą**\*\* (**85 eur** ir neprivalomi mokami objektai laisvu laiku: funikulierius, Augusto sodai, priklausomai nuo banguotumo pramoginis laivelis aplink Kaprio salą – susidarys papildomai apie **30 eur**).

Be to, galėsite pasinaudoti kelionės vadovės rekomendacijomis ir kartu su ja aplankyti gražiausius salos objektus viešuoju transportu (už viešojo transporto bilietus ir objektų lankymus turistas susimoka pats). Iskijos saloje galima papildomai aplankyti:

- vieną gražiausių Italijoje botanikos sodų Giardini La Mortella ( **12 eur** ir **autobuso bilietai**);

- įspūdingą kaktusų botanikos sodą ( **10 eur** ir **autobuso bilietai**);

- mėgstantys žygius, galės užkopti į aukščiausią salos viršūnę – Epomeo kalną (780 m.) ir apžvelgti salą iš viršaus (**autobuso bilietai**);

- apsilankyti Iskijos uoste ir apžiūrėti įspūdingą viduramžių statybos Aragoniečių pilį (**10 eur** ir **autobuso bilietai**)

- praleisti visą dieną didžiausiame Europoje terminių vandenų parke (**38 eur**), kuriame gydomasis terminis vanduo prateka daugiau kaip 20 baseinų, apsuptų įspūdinga žaluma. Baseinai yra įvairių dydžių, nuo mažesnių iki didelių. Vandens temperatūra nuo 15 °C iki 40 °C. Termos tinkamos kraujotakos sistemai gerinti, dalis skirta kojų kraujagyslėms stiprinti (Kneippo baseinai) ir t.t. Į baseinus trykštančios karštosios versmės dėl žemės gelmėse esančių uolienų tirpumo turi daug ištirpusių mineralų ir mikroelementų, todėl vanduo intensyviai naudojamas terapijos tikslais.

**8 diena.** Pusryčiai. Poilsis prie jūros arba prie terminio baseino. Pervežimas į keltų uostą. Plaukimas keltu Iskija - Neapolis. Pervežimas iš keltų uosto į Neapolio oro uostą. Tiesioginis skrydis 20:10 Neapolis - Kaunas 23:55.

***Į kelionės kainą įskaičiuota:***

* Tiesioginis skrydis Kaunas-Neapolis-Kaunas su mažu rankiniu bagažu

18:05 Kaunas –Neapolis 19:45, 20:10 Neapolis - Kaunas 23:55. Aviabilietų pirkimui reikalingos asmens dokumentų kopijos, asmens dokumentai ( ATK arba Pasas) turi galioti 3 mėnesius po kelionės pabaigos. Dėl papildomo bagažo ( Priority arba registruoto) apsispręsti užsakant kelionę;

* 1 nakvynė Neapolyje su pusryčiais;
* 6 nakvynės 3\* viešbutyje Iskijos saloje su pusryčiais ir vakarienėmis;
* terminiai baseinai viešbučio viduje ir viešbučio teritorijoje;
* miesto municipaliniai mokesčiai;
* pervežimai oro uostas- viešbutis Neapolyje, iš viešbučio į keltų uostą ir iš uosto Iskijoje iki viešbučio. Grįžtant iš viešbučio Iskijoje į keltų uostą ir iš keltų uosto Neapolyje į oro uostą:
* Keltų bilietai Neapolis – Iskija - Neapolis;
* Kelionių vadovo paslaugos kelionės metu lietuvių kalba:
* dokumentų sutvarkymas;
* organizacinės išlaidos.

***Į kelionės kainą neįskaičiuota:***

* Mokamų objektų lankymas;
* asmeninės išlaidos;
* priority arba registruotas bagažas ( apsispręsti iki užsakant kelionę);
* pusdienio apžvalginė ekskursija autobusu po salą rusų kalba su vietos gide 20Eur/asm;
* vienos dienos ekskursija laivu ir autobusu į Kaprio salą rusų kalba 85 Eur/asm
* mokami objektai Kaprio saloje;
* vienviečio kambario priemoka 90 Eur/asm.;
* papildomos viešbutyje teikiamos sveikatinimo paslaugos ( masažai, inhaliacijos, purvo vonios ir t.t);
* Poseidono terminių baseinų parko lankymas (38 eur);
* botanikos sodo lankymas su klasikinės muzikos koncertu arba be koncerto (su koncertu 20 eur, be koncerto – 12 eur);
* kaktusų sodo lankymas ( 10 eur):
* pietūs neįskaičiuoti, vieniems pietums planuoti 10-20 Eur/asm.;
* ekskursija po Aragoniečių pilį ir kiti programoje paminėti objektai;
* vietinių autobusų bilietai ( vienas bilietas apie 2 eur);
* asmeninės išlaidos.


**DOKUMENTAI**

**LR asmens tapatybės kortelė arba LR pasas**, galiojantys ne mažiau kaip 3 mėnesius po kelionės pabaigos (ir suaugusiems, ir vaikams).

**Vykstant į kelionę būtina turėti medicininių išlaidų draudimą**, garantuojantį būtinos medicininės pagalbos užsienyje ir papildomų išlaidų, susidariusių dėl draudiminio įvykio, apmokėjimą. Vykstant į šią kelionę galioja ir Europos sveikatos draudimo kortelė (daugiau informacijos apie išdavimą, sąlygas ir apribojimus www.vlk.lt).

Kelionių organizatorius gali keisti kelionės programą, atsižvelgdamas į grupės pageidavimus ir objektyvias sąlygas. Objektų lankymo tvarka, skaičius ir įėjimo bilietų kaina gali kisti, kelionės vadovas muziejuose ekskursijų neveda. Vairuotojų darbo režimą reglamentuoja ES įstatymai.

**Kelionės organizatorius:**

​​​